Kastelo Oberellen

Kastelo Oberellen (germane: Schloß Oberellen) estas duala renesancaĵo kaj senjora domo de ĉirkaŭanta bieno en Gerstungen, Germanujo. Ĝi apudas la protestantisman kirkon. Havigis al si en la 12-a jarcento la vilaĝon Oberellen la senjoroj de Goldbach. Ili cedis parton de la posedataĵoj al la klostro de Reinhardsbrunn. Vilaĝe jam antaŭe troviĝinta kapelo fariĝis prepostejo kaj la bienoj unuiĝis sub efika kontrolo fare de la monaĥoj. Post Reformacio la tuto venis en 1543 an la manojn de la imperiestra oficiro Konrado de Hanstein. Tiel la nobela familio Hanstein el Eichsfeld iĝis novaj administrantoj - ankaŭ tribunalaj kaj feŭdaj. Kiam de 1594 certa Hanstein-o starigis kastelon, li elektis grundon kun jamaj solidaj fundamentoj de ekonomiejo. En 1604 ekloĝis tie certa Lippold von Hanstein. Ĉe portaloj de la ĉefa domo oni muntis blazontabulojn (17-a jarcento) kiuj memorigas onin pri la Oberellen-branĉo de la Hanstein-oj. Post la formorto de tiu ĉi linio en 1722, Oberellen venis sub la kontrolon de anoj de la linioj de Henfstädt kaj de Rothenbach. Fine, Theodor von Hanstein vendis la tuton al aro da setliĝemuloj. Inter septembro 1923 kaj 1928 vivis surloke la pentristo A. Paul Weber. Inter 1966 kaj 1986 loĝis kaj laboris tie ĉi la pentristo Karl Meusel, dume nun ene estas burooj administraj, biblioteko kaj taverno. Ja konserviĝis partoj de la ejaro konstruita sur masivaj fundamentoj. Tamen, la garbejoj, staloj kaj ekonomiejoj ueste kaj norde estis anstataŭigitaj per modernaj domoj. Eoste spektindas la ĉefa ejo, sude limas la muroj de la preĝejo. Sude de la kirko pli malfrue alvenis loĝejego de iuj Hanstein-oj baptita Blanka Kastelo: el tio dedukteblas interdinastiaj malpacetoj. Literaturo Georg Dehio: Handbuch der deutschen Kunstdenkmäler. Thüringen, Deutscher Kunstverlag, dua eldono, München 2003, ISBN 3-422-03095-6, p. 921 Eksteraj ligiloj la apudanta Blanka Kastelo - ĉe: alleburgen.de Notoj